**Препис – извлечение!**

Р Е Ш Е Н И Е № 494

29.11.2018 г.

/ Протокол № 40 /

**ОТНОСНО:** Предложение на Кмета на Община Гурково с вх.№ ОС – 283 / 20.11.2018 г. – корекция по бюджета на община Гурково за 2018 година.

**МОТИВИ:** С решение № 455 от 26.07.2018 г. (Протокол № 37) на Общински съвет гр. Гурково бе закрито бюджетното звено „Столове“ във функция „Образование“, осъществявана в общинско училище СУ „Христо Смирненски“ гр. Гурково и решение № 467 от 28.09.2018 г. (Протокол № 38), за преструктуриране на бюджетните звена в община Гурково, финансирани със собствени приходи – Домашен социален патронаж, с което се освобождават бюджетни средства по бюджета на Община Гурково, които следва да се преразпределят по бюджетите на други дейности.

Свободните бюджетни средства са в размер на 18 278 лв. В дейност „Столове“ са 12 392 лв., а в дейност „Домашен социален патронаж“ – бюджетните средства са в размер на 5866 лв., видно от Приложение 1 към предложението. Сумите са отразени със знак „-„ в съответните дейности.

Предлагам следното разпределение:

1. Съгласно чл. 39, ал. 1 и чл. 40 от Колективния трудов договор подписан между Община Гурково, представлявана от кмета на общината и синдикалните организации при община Гурково, работодателят осигурява за своя сметка на работниците и служителите полагащото се работно облекло в размер до една минимална работна заплата за страната и СБКО до 3 % от начислените средства за работна заплата, съобразно икономическите възможности и финансовото състояние на Община Гурково. При формирането на бюджета такава възможност нямаше. Част от свободните бюджетни средства предлагам да се разпределят в спомагателните звена по съответните параграфи и подпараграфи за спазване на каузите от Колективния трудов договор.
2. Във връзка с одобрената и действаща Програма за мониторинг на качествата на водата за питейно-битови нужди на селата Конаре, Димовци, Лява река и Пчелиново, община Гурково, и в изпълнение на изискванията на Наредба № 9 от 16.03.2001 г. за качествата на водата, предназначена за питейно-битови цели, относно извършване на постоянен мониторинг, периодичен мониторинг, мониторинг на сурова вода и радиологичен анализ, като освен заложената минимална честота за вземане на проби, съгласно Приложения 1, 2 и 3 на програмата, поради лошите качества на водата за питейно битови цели на с. Конаре се налага извършването и на допълнителни анализи. Това води до повишаване на разходите в тази дейност, като допълнително са необходими средства в размер на 4000 лв. Средствата ще бъдат отразени в дейност „Водоснабдяване и канализация“, подпараграф 10-20.
3. Във връзка с Решение № РР-3072/28.03.2017 г. за продължаване на срока на действие и изменение на Разрешително № 33140085/12.08.2010 г. за ползване на повърхностен воден обект за заустване на отпадъчни води в повърхностни води, издадено от Директора на Басейнова дирекция „Източен беломорски район“ гр. Пловдив. За заустване на канализационната мрежа в гр. Гурково, общината заплаща такса по Тарифа за таксите за водовземане, за ползване на воден обект и за замърсяване (Приета с ПМС № 383 от 29.12.2016 г., обн., ДВ, бр. 2 от 6.01.2017 г., в сила от 1.01.2017 г.). С промените в Тарифата и въвеждането на нови стойности на корекционните коефициенти за замърсяване се завишават значително сумите, които общината трябва да заплати на Басейнова дирекция „Източен беломорски район“ – Пловдив за заустване на отпадъчните води е на стойност 2780 лв. Средствата ще бъдат отразени в дейност „Водоснабдяване и канализация“, подпараграф 19-01.
4. С решение № 456 от 26.07.2018 г. (Протокол № 37) на Общински съвет гр. Гурково бе взето решение в СУ „Христо Смирненски“ гр.Гурково да бъдат формирани самостоятелни маломерни паралелки през учебната 2018/2019 г. Съгласно чл. 68, ал. 2 от Наредбата за финансирането на институциите в системата на предучилищното и училищното образование финансиращия орган осигурява допълнителни средства за обезпечаване на учебния процес. За бюджетната година трябва да бъдат дофинансирани със средствата от местни приходи в размер на 1 183,70 лв. Средствата да бъдат отразени в издръжката в подпараграф 10-15.
5. С решение № 457 от 26.07.2018 г. (Протокол № 37) на Общински съвет гр. Гурково бе взето решение в ОУ „Св.Св.Кирил и Методий“ с. Паничерево да бъдат формирани самостоятелни маломерни паралелки през учебната 2018/2019 г. Съгласно чл. 68, ал. 2 от Наредбата за финансирането на институциите в системата на предучилищното и училищното образование финансиращия орган осигурява допълнителни средства за обезпечаване на учебния процес. За бюджетната година трябва да бъдат дофинансирани със средствата от местни приходи в размер на 1 174,28 лв. Средствата да бъдат отразени в издръжката в подпараграф 10-15.
6. На основание чл. 15, ал.1, т.7, б. „в” от Договор № 24/07/2/0/00452 от 21.06.2018г. за отпускане на безвъзмездна финансова помощ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура” по мярка 7- „Основни услуги и обновяване на селата в селските райони” от Програмата за развитие на селските райони за периода 2014-2020 г. за изпълнение на проект: „Подобряване на водоснабдителната инфраструктура в селата Конаре и Паничерево, община Гурково, област Стара Загора” и чл. 62, ал.1, т.3 от Наредба № 12 от 25.06.2016 г. за прилагане на подмярка 7.2 „Инвестиции в създаването, подобряването или разширяването на всички видове малка по мащаби инфраструктура” по мярка 7 - „Основни услуги и обновяване на селата в селските райони” от Програмата за развитие на селските райони за периода 2014-2020 г., община Гурково, като ползвател на безвъзмездна финансова помощ е задължена да постави на видно обществено място временен билборд, с цел осигуряване на публичност по проекта.

Програмата за развитие на селските райони 2014-2020 г. не финансира дейности за осигуряване на публичност, във връзка с това сумата от 2 640 лв. необходима за изработването и монтажа на билборда е за сметка на община Гурково.Средствата са осигурени в дейност „Други дейности по жилищното строителство, благоустройството и регионалното развитие“.

1. Предлагам от свободните средства да се прехвърлят такива за допълване на дейност „Озеленяване“. Средствата в размер на 250 лв. са за закупуването на декоративни дървета за поддържане на облика на централната градска част на гр. Гурково и гориво за косене на тревните площи.
2. Предложените вътрешни компенсирани промени в дейностите отразяват разходите в зависимост от икономическия им характер без да изменят общия размер на бюджета.

С така предложените промени по бюджета максимално сме се стремили да осигурим бюджетни средства по всички дейности за нормално приключване на бюджетната 2018 година.

На основание чл. 21, ал. 1, т. 6 от Закона за местното самоуправление и местната администрация, чл. 124, ал. 2 от Закона за публичните финанси, в съответствие с чл. 37, ал. 2 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет – Гурково

Р Е Ш И:

1. ОДОБРЯВА промени по бюджета на Община Гурково за 2018 г.,

представляващи корекциите в разходната му част съгласно Приложение № 1, което е неразделна част от настоящото решение.

Участвали в поименно гласуване 12 общ. съветници, гласували „**за**” – 11, „**против**” – няма, „**въздържали се**” – 1.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 495

29.11.2018 г.

/ Протокол № 40 /

**ОТНОСНО:** Предложение на Кмета на Община Гурковос вх.№ ОС – 284 / 20.11.2018 г. - актуализация на разчета за финансиране на капиталовите разходи на Община Гурково

**МОТИВИ:** С решение № 360/25.01.2018 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2018г. и актуализиран с решения № 428/28.06.2018г. и № 466/28.09.2018г.

С настоящата актуализация добавяме нов обект в инвестиционната програма на Община Гурково:

**„Подобряване на водоснабдителната инфраструктура в с. Конаре и с. Паничерево, община Гурково” с финансиране от Държавен фонд „Земеделие” по договор № 24/07/2/0/00452 от 21.06.2018г.**

За неговата реализация до края на 2018г. трябва да извършим плащане на сумата от 50126 лв. за изготвянето на проектно-сметната документация, която сума вече е преведена от ДФ ”Земеделие” и е налична в бюджета на Общината, в приходната част на индикативния разчет за сметките за средствата от Европейския съюз за 2018г. (§6301). Това е годишната задача за обекта.

В инвестиционната програма на Община Гурково за 2019г. обектът ще бъде включен с цялата си сметна стойност, която е 5 167 383,24 лв. без ДДС.

На основание чл.21, ал.1, т.6 от ЗМСМА, чл.124, ал.2 от Закона за публичните финанси, чл.37, ал.2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и въз основа на горепосочените мотиви, Общински съвет – Гурково

Р Е Ш И:

1. ОДОБРЯВА Актуализиран разчет за финансиране на капиталови разходи на Община Гурково, съгласно Приложение № 1 към това решение.
2. ОДОБРЯВА увеличението в приходната част на индикативния разчет за сметките за средствата от Европейския съюз за 2018г. (§6301) със сумата от 50126 лв.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 496

29.11.2018 г.

/ Протокол № 40 /

**ОТНОСНО:** Предложение на Кмета на Община Гурковос вх.№ ОС – 285 / 20.11.2018 г. - отпускане на временен безлихвен заем от бюджета на община Гурково в Сметка за европейски средства /СЕС/ за авансово финансиране на плащания по Договор №ОЗ-ХУ-09-05-846#8 за осигуряване на заетост Проект „Обучение и заетост”, финансиран от ОП „Развитие на човешките ресурси”, съфинансирана от ЕС чрез Европейския социален фонд.

**МОТИВИ:** Във връзка с изпълнение на Договор № ОЗ-ХУ-09-05-846#8 за осигуряване на заетост по Проект „Обучение и заетост”, финансиран от Оперативна програма „Развитие на човешките ресурси”, съфинансирана от Европейския съюз чрез Европейския социален фонд, се налага ползването на временен безлихвен заем от бюджета на общината.

Средствата са необходими за изплащане на възнаграждения и осигурителни вноски за м. ноември и м. декември 2018 г., на назначения персонал на длъжност: „пазач, невъоръжена охрана”, „чистач/хигиенист” и „работник, поддръжка”, общо 10 /десет/ одобрени лица и 3 броя наставници както следва: за възнаграждения - до 12 000,00 /дванадесет хиляди/ лева и осигурителни вноски в размер до 3 000,00 /три хиляди/ лева.

Съгласно сключения Договор №ОЗ-ХУ-09-05-846#8 за осигуряване на заетост по Проект „Обучение и заетост” дължимите възнаграждения и осигурителни вноски се начисляват и изплащат от средства на общината и в срок до 10-то число на месеца, следващ съответния отчетен месец/периодсе отчита изпълнението на договора пред Управляващия орган, като Община Гурково внесе искане за възстановяване на средствата.

Заемът ще бъде осигурен от временно свободните средства по бюджета на общината, без да се нарушават принципите и своевременното финансиране на делегираните от държавата дейности, както и финансирането на местните дейности и неговото отпускане не противоречи на условията и изискванията на Проект BG05M90PО01-1.010-0001 „Обучения и заетост”, финансиран от ОП „Развитие на човешките ресурси”, съфинансирана от ЕС чрез Европейския социален фонд.

На основание чл. 21, ал. 1. т. 10 от Закона за местното самоуправление и местната администрация, чл. 104, ал. 1, т.5 от Закона за публичните финанси и във връзка с гореизложеното, Общински съвет-Гурково

Р Е Ш И:

1.Дава съгласие от бюджета на Община Гурково да бъде отпуснат временен безлихвен заем чрез предоставяне на средства в размер до 15000,00 /петнадесет хиляди/ лева от бюджета на Община Гурково в Сметка за европейски средства /СЕС/ ЗА АВАНСОВО ФИНАНСИРАНЕ НА ПЛАЩАНИЯ ПО ПРОЕКТ BG05M90PО01-1.010-0001 „Обучения и заетост”, финансиран от ОП „Развитие на човешките ресурси”, съфинансирана от ЕС чрез Европейския социален фонд, с целево предназначение на тези средства - за изплащане на възнаграждения и осигурителни вноски за м. ноември и м. декември 2018 г. на назначения в изпълнение на Договор № ОЗ-ХУ-09-05-846#8 персонал - 10 бр. одобрени лица на длъжност „пазач, невъоръжена охрана”, „чистач/хигиенист” и „работник, поддръжка”, от които средства за възнаграждения - до 12 000,00 /дванадесет хиляди/ лева и за осигурителни вноски - до 3 000,00 /три хиляди/ лева.

2.ОПРЕДЕЛЯ срок за възстановяване /връщане/ на отпуснатия временен безлихвен заем - незабавно след постъпване на плащане от дирекция „Национален фонд” в Министерството на финансите по Проект „Обучение и заетост”.

3. ВЪЗЛАГА изпълнението на настоящото решение на Кмета на Община Гурково при спазване на всички нормативни изисквания.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 497

29.11.2018 г.

/ Протокол № 40 /

**ОТНОСНО:** Предложение на Председателя на ОбС – Гурково с вх.№ ОС – 282 / 16.11.2018 г. - приемане на Наредба за изменение и допълнение на Наредба № 1 за осигуряване на обществения ред в Община Гурково.

**МОТИВИ:**Съгласно текста на чл. 15, ал. 1 от Закона за нормативните актове

/ ЗНА / Наредба № 1 за осигуряване на обществения ред на територията на Община Гурковоследва да съответства на нормативните актове от по-висока степен, в конкретния случай Закона за административните нарушения и наказания / ЗАНН /. От това следва, че в Наредба № 1 приета с решение № 470/28.09.2018 г. на Общински съвет град Гурково /Протокол № 38 /трябва да се третират същите разрешения, но само в рамките на допустимите граници, определени от нормативния акт от по-висока степен.

Текстът на чл. 40, ал. 2 от Наредба № 1 за осигуряване на обществения ред на

територията на Община Гурково не е съобразен с изискванията на чл. 39, ал. 2 от ЗАНН, относно размера на глобата при маловажни случаи на административни нарушения и процедурата по нейното налагане и събиране.

Чл. 40, ал. 3 пък е необходимо да бъде прецизиран, за да се посочи ясно, че

имуществената санкция се налага на юридическо лице или едноличен търговец при извършено от тях повторно нарушение.

* ***Цел, която се поставя с приемането на Наредба за изменение и допълнение на Наредба № 1 за осигуряване на обществения ред на територията на Община* Гурково**

Съобразяване изцяло на наредбата с действащото законодателство в Република

България.

* ***Финансови средства, необходими за прилагането на новата Наредба № 1***

Няма необходимост от допълнителни финансови и други средства, необходими за приемането и прилагането на промените в наредбата.

Във връзка с чл. 26, ал. 2 от ЗНА, отразяващ задължението за публикуване на Проекта за приемане на нормативен акт с цел информирането на гражданите и юридическите лица и прозрачност в действията на институциите в 30-дневен срок от публикуване на настоящото на интернет страницата на Община Гурково се приемаха предложения и становища, относно така изготвения проект за приемане на Наредба за изменение и допълнение на Наредба № 1 за осигуряване на обществения ред на територията на Община Гурково***.***

На основание чл.21,ал.1,т.23 във връзка с чл.21,ал.2 от Закона за местното самоуправление и местната администрация и с оглед на гореизложеното, Общински съвет - Гурково

Р Е Ш И:

Приема Наредба за изменение и допълнение на Наредба № 1 за осигуряване на обществения ред в Община Гурково

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Н А Р Е Д Б А**

**ЗА ИЗМЕНЕНИЕ И ДОПЪЛНЕНИЕ НА НАРЕДБА № 1 ЗА ОСИГУРЯВАНЕ НА ОБЩЕСТВЕНИЯ РЕД В ОБЩИНА ГУРКОВО**

1. Чл. 40, ал. 2 се изменя, както следва:

„За маловажни случаи на нарушения, установени при извършването им,

се налагат глоби от 10 до 50 лева. За наложената глоба се издава фиш, съдържащ данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата, и се изпраща на финансовия орган на общинска администрация град Гурково за изпълнение. Ако нарушителят оспори нарушението или откаже да плати глобата, за нарушението се съставя акт за установяване на административно нарушение по реда и условията на този раздел.”

2. В чл. 40, ал. 3 „и” се заменя с „а на юридическите лица и едноличните търговци”.

**Препис – извлечение!**

Р Е Ш Е Н И Е № 498

29.11.2018 г.

/ Протокол № 40 /

**ОТНОСНО:** Предложение на Кмета на Община Гурково с вх.№ ОС – 286 / 20.11.2018 г. – приемане на Правилник за организацията и дейността на Общинската комисия по безопасност на движението по пътищата на територията на Община Гурково.

**МОТИВИ:** Съгласно §1а, ал.2 от Допълнителните разпоредби на Закона за движението по пътищата към кметовете на общини се създават Общински комисии по безопасност на движението по пътищата, а съгласно ал.3 от същата разпоредба тези комисии координират и контролират проблемите по безопасността на движението, изготвят ежегоден доклад за състоянието на безопасността на движението и приемат мерки за нейното подобряване.

Целта на правилника, който Ви предлагаме за приемане, е да уреди начина на работа на комисията като помощен орган на кмета на общината за осъществяване на правомощията му по безопасността на движението по пътищата.

Общинската комисия по безопасност на движението по пътищата е специализиран консултативен орган при община Гурково по проблемите на безопасността на движението по пътищата. Тя се създава с цел да осигури кооординираност и провеждане на обща политика в действията на органите на държавната власт, органите на местното самоуправление и обществеността във връзка с проблемите на безопасността на движението по пътищата.

Проектът на предлагания за гласуване подзаконов нормативен акт -Правилник за организацията и дейността на общинската комисия по безопасност на движението по пътищата на територията на Община Гурково, е публикуван на официалната страница на Община Гурково на 05.10.2018 г.

С публикуването на проекта са прикачени и документите, съпътстващи обществената консултация.

В рамките на 30-дневния срок за обществени консултации не са постъпили предложения и становища по проекта на Правилник за организацията и дейността на общинската комисия по безопасност на движението по пътищата на територията на Община Гурково, видно от приложената справка.

На основание  чл. 21, ал.1, т.23 и ал. 2 от Закона за местното самоуправление и местната администрация, във връзка с §1а, ал.2 от Допълнителните разпоредби на Закона за движението по пътищата и с оглед на изложеното, Общински  съвет – Гурково

Р Е Ш И:

1. ПРИЕМА Правилник за организацията и дейността на Общинската комисия по безопасност на движението по пътищата на територията на Община Гурково.

2. ВЪЗЛАГА на кмета на Община Гурково да разпореди създаването на Общинска комисия за безопасност на движението по пътищата на територията на Община Гурково с цел осъществяване на дейности по координация и контрол на проблемите на безопасността на движението и предприемане на мерки за нейното подобряване на територията на Община Гурково.

3. ВЪЗЛАГА на кмета на Община Гурково изпълнението на Правилник за организацията и дейността на Общинската комисия по безопасност на движението по пътищата на територията на Община Гурково, както и контрола по неговото изпълнение.

Участвали в гласуването 12 общ. съветници, гласували „**за**” – 11, „**против**” – няма, „**въздържали се**” – 1 .

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 499

29.11.2018 г.

/ Протокол № 40 /

**ОТНОСНО:** Предложение на Кмета на Община Гурково с вх.№ ОС – 287 / 20.11.2018 г. – приемане на Годишна програма за развитие на читалищната дейност в Община Гурково за 2019 година.

**МОТИВИ:** Председателите на народните читалища на територията на Община Гурково ежегодно в срок до 10 ноември представят на кмета на общината предложения за своята дейност през следващата година, както ги задължава разпоредбата на чл.26а ал.1 от Закона за народните читалища.

В този срок в Община Гурково постъпиха годишните програми за развитие на читалищната дейност на Народно читалище ”Войвода Генчо Къргов – 1920г.” гр. Гурково, Народно читалище ”Изгрев – 1924г.” с. Паничерево и Народно читалище ”Неделчо Попов – 1939г.” с. Конаре за 2019 година.

Въз основа на така представените програми на читалищата е изготвена и годишната програма за развитие на читалищната дейност в Община Гурково за 2019 година, която е приложена като неразделна част от настоящото предложение. Програмата ще обоснове и подпомогне годишното планиране и финансиране на читалищните дейности и ще допринесе за по-голяма прозрачност при тяхното изпълнение.

На основание чл.21, ал.1, т.23 и ал.2 от ЗМСМА и чл.26а, ал.2 от Закона за народните читалища, Общински съвет – Гурково

Р Е Ш И:

ПРИЕМА Годишна програма за развитие на читалищната дейност в Община Гурково за 2019 година, съгласно Приложение № 1, неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 500

29.11.2018 г.

/ Протокол № 40 /

**ОТНОСНО:** Предложение на Председателя на ОбС – Гурково с вх.№ ОС – 277 / 16.11.2018 г. – отпускане на персонална пенсия на основание чл.92 от Кодекса за социално осигуряване.

**МОТИВИ:** В Общински съвет- Гурково е постъпила молба вх. № ОС – 277/16.11.2018 г. от Eмиш ххххх Йорданова от с. Паничерево, община Гурково, област Стара Загора, като родител и законен представител на две деца сираци: Виолета родена на …….2006 г. и Юлиян роден на …….2011 г., с която моли да бъдат отпуснати персонални пенсии на децата.

Бащата на децата Петър ххххх Йорданов е загинал при пътно-транспортно произшествие на 19.03.2018 г. и няма осъществен трудов стаж, а за наследствена пенсия по Наредбата за пенсиите се изискват 5 години осъществен трудов стаж.

Министерският съвет, на основание чл. 92 от Кодекса за социално осигуряване, по определени от него условия и ред в изключителни случаи може да отпуска пенсии на лица, по отношение на които не са налице някои от изискванията на този кодекс. Съгласно чл. 7 от Наредбата за пенсиите, право на персонална пенсия имат деца, без право на наследствена пенсия от починал родител.

Виолета ххххх Симеонова и Юлиян ххххх Симеонов отговарят на условията за отпускане на персонална пенсия.

На основание на чл.21,ал.1,т. 23 и ал. 2 от ЗМСМА, чл. 92 от Кодекса за социално осигуряване, във връзка с чл. 7 от Наредбата за пенсиите и в предвид гореизложеното, Общински съвет - Гурково

Р Е Ш И:

Общински съвет - Гурково предлага на Министерския съвет на Република България, по смисъла на чл. 92 от Кодекса за социално осигуряване да бъде отпусната персонална пенсия на наследниците (децата) на починалия Петър ххххх Йорданов:

1. Виолета ххххх Симеонова ЕГН - хххххххх

2. Юлиян ххххх Симеонов ЕГН - ххххххххх

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 501

29.11.2018 г.

/ Протокол № 40 /

**ОТНОСНО:** Предложение на Кмета на Община Гурковос вх.№ ОС – 288 / 20.11.2018 г. – безвъзмездно придобиване на право на собственост върху недвижим имот, представляващ Поземлен имот с проектен идентификатор 22767.501.885 по КК и КР на с. Паничерево, с проектна площ от 8 кв.м., и местонахождение: с. Паничерево ул. „ххххх“.

**МОТИВИ:** Със Заповед № З-319 от 05.07.2018 год. на Кмета на Община Гурково е разрешено изработването на проект за Изменение на ПУП /подробен устройствен план/ – ПР /план за регулация/ на УПИ /урегулиран поземлен имот/ V – 399 в кв. 48 по ПР /план за регулация/ на с. Паничерево.

Във връзка с изпълнение на този заповед се изготви Проект за промяна на кадастралната карта за поземлен имот с идентификатор 22767.501.399 и се издаде Скица-проект № 15-571299-13.08.2018 год. от СГКК гр. Стара Загора. Издаде се и Заповед № З-524/31.10.2018 год. за одобряване на изработения и приложен към заявление вх.№ К-2589/26.10.2018 год. Проект за изменение на ПУП – ПР /план за застрояване/ на УПИ /урегулиран поземлен имот/ V – 399 в кв. 48 по ПР /план за регулация/ на с. Паничерево.

За реализирането на горепосочения проект е необходимо Община Гурково да придобие собствеността върху новооборазувания поземлен имот с идентификатор 22767.501.885, с проектна площ от 8 кв.м. и адрес на ПИ - с. Паничерево ул. „ххххх“ № хх, собственост на заявителя Митко ххххх Славов с адрес : с. Паничерево ул. "ххххх" № хх, която ще бъде безвъзмездно прехвърлена от него в полза на общината.

Във връзка с гореизложеното и на основание чл.21, ал.1, т.8 от Закона за местното самоуправление и местната администрация, чл.34 ал.1 от ЗОС и чл.8 ал.1 и ал.2 т.6 и чл.9 ал.2 от Наредба за реда за придобиване, управление и разпореждане с имоти и вещи – общинска собственост, Общински съвет - Гурково

Р Е Ш И:

1. Дава съгласие за безвъзмездно придобиване на собствеността върху

ПОЗЕМЛЕН ИМОТ с проектен идентификатор 22767.501.885 (двадесет и две хиляди седемстотин шестдесет и седем точка петстотин и едно точка осемстотин осемдесет и пет) по кадастралната карта и кадастралните регистри на с. Паничерево, одобрени със Заповед № РД-18-37/25.06.2010 год. на изпълнителния директор на АГКК, с проектна площ от 8 кв.м. (осем квадратни метра), с адрес на ПИ /поземлен имот/ : с. Паничерево ул. „ххххх“ № хх, с трайно предназначение на територията : Урбанизирана; начин на трайно ползване: Ниско застрояване; съседи: 22767.501.404, 22767.501.732, 22767.501.403, 22767.501.884, съгласно Скица-проект № 15-571299/13.08.2018 год. на СГКК гр.Стара Загора, който имот е ноообразуван от поземлен имот с идентификатор 22767.501.399 (заличава се съгласно Скица-проект № 15-571299/13.08.2018 год. на СГКК гр.Стара Загора) с площ от 1482 кв.м. по КК и КР на с. Паничерево, от който са образувани три нови поземлени имота с идентификатори 22767.501.883, 22767.501.884 и 22767.501.885, която собственост Община Гурково да придобие от Митко ххххх Славов, с адрес : с. Паничерево ул. „ххххх“ № хх.

2. Възлага на Кмета на Община Гурково да организира изпълнението на горното решение и сключването на договор за безвъзмездно прехвърляне на собствеността върху недвижимия имот, описан в т.1 от това решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 502

29.11.2018 г.

/ Протокол № 40 /

**ОТНОСНО:** Предложение на Председателя на ОбС – Гурково с вх.№ ОС – 279 / 16.11.2018 г. – приемане за сведение на образец на декларациите за несъвместимост и промяна в декларираните обстоятелства по несъвместимостта, съответно по чл. 35, ал. 1, т. 1 и т. 3 от ЗПКОНПИ и утвърждаване на образец на регистър на декларациите по чл.35, ал.1, т.1-4 от ЗПКОНПИ.

**МОТИВИ:** В Общински съвет – Гурково е депозирано писмо с вх. № ОС – 279 /16.11.2018 г. от постоянната комисия за противодействие на корупцията и за предотвратяване и установяване на конфликт на интереси ( избрана с Решение № 468/28.09.2018 г. на ОбС – Гурково) с протокол от проведено заседание.

В протокола е посочено, че съгласно чл. 4, ал.4, т.1 от Вътрешните правила за организацията и реда за проверка на декларации и за установяване на конфликт на интереси в Общински съвет – Гурково (приети с Решение № 493/ 25.10.2018 г. на ОбС – Гурково), са утвърдени образци на декларациите за несъвместимост и промяна в декларираните обстоятелства по несъвместимостта, съответно по чл. 35, ал. 1, т. 1 и т. 3 от ЗПКОНПИ на лицата по чл. 1, ал. 1 от правилата, както и e приет образец на регистър на подадените декларации.

Комисията е установила, че в Община Гурково няма кметове на кметства, които да не са попълнили необходимите декларации в срок.

Нужно е така приетият от постоянната комисия за противодействие на корупцията и за предотвратяване и установяване на конфликт на интереси регистър да бъде утвърден от Общински съвет – Гурково, а утвърденият образец на декларации по чл. 35, ал. 1, т. 1 и т. 3 от ЗПКОНПИ да бъде предоставен за сведение на Общинския съвет.

На основание чл.21, ал.1, т.23 от ЗМСМА и чл. 4, ал.4, т.1 и т.4 от Вътрешните правила за организацията и реда за проверка на декларации и за установяване на конфликт на интереси в Общински съвет – Гурково и предвид гореизложеното, Общинския съвет - Гурково

Р Е Ш И:

1. Приема за сведение образец на декларациите за несъвместимост и промяна в декларираните обстоятелства по несъвместимостта, съответно по чл. 35, ал. 1, т. 1 и т. 3 от ЗПКОНПИ, съгласно Приложение 1 и 2.

2. Утвърждава образец на регистър на декларациите по чл.35, ал.1, т.1-4 от Закона за противодействие на корупцията и отнемане на незаконно придобитото имущество (ЗПКОНПИ), съгласно Приложение 3 .

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 503

29.11.2018 г.

/ Протокол № 40 /

**ОТНОСНО:** Предложение на Кмета на Община Гурковос вх.№ ОС – 289/ 20.11.2018 г. – приемане на Отчет за сметосъбиране, сметоизвозване и постъпили приходи от такса „битови отпадъци” към месец ноември 2018 г.

**МОТИВИ:** В изпълнение на приетия с Ваше Решение №430/28.08.2018 г. Тематичен план за дейността на Общински съвет – Гурково за периода юли-декември 2018 г., представяме на Вашето внимание изготвен отчет за сметосъбирането, сметоизвозването и постъпили приходи от такса „битови отпадъци” към месец ноември 2018 г. Отчетът е обхваща периода 01.01. – 31.10.2018 г. и включва разходите по компоненти в последователността на чл.66 от Закона за местните данъци и такси, както и приходите от такса „битови отпадъци”.

На основание чл.21, ал.1, т.24, във връзка с ал.2 от Закона за местното самоуправление и местната администрация, Общински съвет- Гурково

Р Е Ш И:

Приема Отчет за сметосъбиране, сметоизвозване и постъпили приходи от такса „битови отпадъци” към месец ноември 2018 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 504

29.11.2018 г.

/ Протокол № 40 /

**ОТНОСНО:** Предложение на Кмета на Община Гурково с вх.№ ОС – 290/ 21.11.2018 г. – избор на представител на Община Гурково за участие в Учредително събрание за учредяване на Организация за управление на Туристически район „Долината на розите” в гр. Казанлък.

**МОТИВИ:** Съгласно чл.15 от Закона за туризма, територията се разделя на обособени територии – туристически райони, с цел формиране на регионални туристически продукти и осъществяване на регионален маркетинг и реклама.

След обновената през 2015 г. Туристическа карта на България в района ”Долината на розите” се включват 19 общини, една от които е община Гурково. За център е определен гр. Казанлък.

Съгласно чл.17, ал.1 от Закона за туризма туристическият район се управлява от Организация за управление на туристическия район (ОУТР), която представлява юридическо лице, регистрирано по реда на Закона за туризма и вписано в предназначения за това регистър, който се води в Министерството на туризма.

Община Казанлък е инициирала учредяване на такава Организация за управление на туристически район ”Долината на розите”. В тази връзка е изпратено писмо, покана и регистрационна форма (заявление) от кмета на Община Казанлък г-жа Галина Стоянова за участие в Учредителното събрание на 15.01.2019 г. на упълномощен представител на Община Гурково, който представител следва да бъде избран с решение на Общински съвет – Гурково.

На основание чл. 21, ал.1, т.15 и ал. 2 от ЗМСМА и предвид гореизложеното, Общински съвет - Гурково

Р Е Ш И:

1.УПЪЛНОМОЩАВА Иван ххххх Иванов – Кмет на Община Гурково, като представител на Община Гурково в Учредителното събрание на Организация за управление на туристическия район „Долината на розите”, което ще се състои на 15 януари 2019 година в сградата на Културно-информационния център, ул. „Искра” №4, в гр. Казанлък, с право да гласува в защита на интереса на Община Гурково всички негови решения, в т.ч. за учредяване на ОУТР „Долината на розите”, приемане на устав на организацията, избор на управителен и контролен съвет и пр., както и да подписва всички книжа във връзка с горното упълномощаване.

2. Възлага на Иван ххххх Иванов – Кмет на Община Гурково да участва в ОУТР „Долината на розите”, да избира и бъде избиран в управителните органи на организацията и участва при вземане на решения свързани с дейността на ОУТР „Долината на розите”.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Нейков /**

**ПРОТОКОЛИСТ: /п/**

**/ Иванка Рачева – Генчева /**